पाएं अपने शहर की ताज़ा ख़बरें और फ्री ई-पेपरडाउनलोड करें
दतिया का कलेक्टोरेट कार्यालय लंबे समय से अंदरूनी राजनीति का अखाड़ा बना हुआ था। यहां पदस्थ कर्मचारी और क्लर्क एक-दूसरे की अब तक सीनियर अफसरों तक शिकायत करते आ रहे थे। अब ऐसी ही एक शिकायत भोपाल सीएम कार्यालय भेजी गई। यह शिकायत पत्र बीजेपी मंडल अध्यक्ष के नाम से भेजा गया था। पड़ताल की गई तो शिकायत झूठी साबित हुई। इसके लिए कलेक्टोरेट में पदस्थ क्लर्क का मेल आईडी यूज हुआ है। इस आधार पर कलेक्टर संजय कुमार ने क्लर्क को षड्यंत्र रचने में दोषी करार देते हुए निलंबन कर दिया।
बीते दिनों दतिया कलेक्टोरेट में स्टेनो टू अनुराग मिश्रा की शिकायत भोपाल सीएम कार्यालय पहुंची। बताया गया, अनुराग मिश्रा कलेक्टर के लिए अवैध वसूली करते हैं। यह शिकायतकर्ता का नाम बीजेपी मंडलाध्यक्ष बृजेश यादव था। इस आधार पर सीएम कार्यालय ने कलेक्टर संजय कुमार को जांच कर प्रतिवेदन भेजे जाने के निर्देश जारी किए गए। जब कलेक्टर ने मामले की जांच की। शिकायतकर्ता को बुलाकर अवैध वसूली के मामले में पूछा, ताे बीजेपी मंडलाध्यक्ष यादव ने स्वयं को मामले से अनजान बताया।
इस आधार पर कलेक्टर संजय कुमार द्वारा सीएम कार्यालय को मामले के बारे में बताया। जिस मेल आईडी से शिकायत भेजी गई थी, उसकी जांच कराने को लेकर मेल आईडी मांगी गई। यह मेल आईडी कलेक्टोरेट में पदस्थ सहायक वर्ग- 3 लिपिक राजकुमार शोभने की है। इसके बाद कलेक्टर ने पड़ताल अपने स्तर पर कराई। क्लर्क शोभने को कारण बताओ नोटिस थमाया।
इसके बाद क्लर्क द्वारा स्पष्टीकरण देते हुए जांच कराए जाने की बात कही। इस पर कलेक्टर क्लर्क शोभने के खिलाफ कार्रवाई करते हुए निलंबन कर दिया। हालांकि क्लर्क स्वयं को निर्दोष बता रहा है। षड्यंत्र पूर्वक फंसाने की बात कह रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn